- Hindi News
- National
- बारात से लौट रहे दूल्हे के परिवार की कार दीनदारपुरा के पास बस से भिड़ी, 5 की मौत
बारात से लौट रहे दूल्हे के परिवार की कार दीनदारपुरा के पास बस से भिड़ी, 5 की मौत
भास्कर संवाददाता | कुचामन सिटी/मौलासर
मौलासरथाना क्षेत्र में डीडवाना-सीकर रोड पर दीनदारपुरा गांव के निकट मंगलवार देर रात एक बारात की बस और कार की टक्कर से 5 की मौत हो गई। दो मासूम गंभीर रूप से घायल हो गए। कार में सवार लोग भी बारात में शरीक होकर वापस अपने घर लौट रहे थे। दोनों वाहनों के बीच टक्कर इतनी तेज थी कि कार पूरी तरह से क्षतिग्रस्त हो गई।
जानकारी अनुसार लाडनूं क्षेत्र के बलदू गांव निवासी कानपुरी भारती के इकलौते पुत्र सत्यनारायण गोस्वामी की बारात मंगलवार को सीकर जिले के बाजोर गांव गई हुई थी। बारात में शरीक होकर रात में एक कार में सवार होकर दूल्हे की बहन आरती अपने बच्चों प्रभात विशाल के साथ ही चाचा गोपाल भारती, चचेरे भाई राकेश, जीजा श्रीपालपुरी और अपनी सहेली राजूदेवी के साथ वापस बलदू के लिए रवाना हुई। रात करीब 12 बजे उनकी कार दीनदारपुरा गांव के बस स्टैंड के पास सामने से सांडवा से पूरणपुरा (लोसल) लौट रही एक बारात की बस से धमाके के साथ भिड़ गई। दुर्घटना के समय बस में अधिकांश बाराती नींद की आगोश में थे। तेज धमाके और झटके के चलते नींद से जागे और अफरातफरी मच गई। बारातियों ने बस से उतरकर कार को देखते ही बचाव में जुट गए। इसी दौरान दीनदारपुरा, नुवां और छोटी बेरी समेत ढाणियों से भी लोग मौके पर पहुंच गए। शेषपेज 13 पर
जिले में हर साल 350 से ज्यादा परिवार सड़क हादसों में अपनों को खोने का गम उठा रहे है। हर दिन में औसतन एक व्यक्ति की जान सड़क हादसे में जा रही है। वहीं 2-3 से ज्यादा लोग घायल हो रहे हैं। पिछले 3 सालों की बात करें तो यहां 1178 लोग सड़क दुर्घटनाओं में अपनी जान गंवा चुके हैं। जिले में इतनी बड़ी संख्या में हर साल सड़क हादसों के पीछे कई वजह हैं। जैसे, लोगों में ट्रैफिक नियमों की पूरी जानकारी नहीं होना, तेज गति से वाहन चलाना, टूटी सड़कें और जागरूकता का अभाव प्रशासनिक की शिथिलता शामिल है। हालांकि पुलिस की ओर से सड़क सुरक्षा सप्ताह के दौरान जागरूकता कार्यक्रम चलाए जाते है लेकिन यह सप्ताह के बाद थम जाते है। अकेले जनवरी माह में नागौर जिले में 54 दुर्घटनाओं में 35 मौतें हो गई। वहीं 50 से ज्यादा लोग घायल हो गए।
मौलासर. दुर्घटना में क्षतिग्रस्त हुई कार बस।
tgl_Latn sot_Latn hin_Deva hin_Deva kas_Deva hin_Deva hin_Deva hin_Deva hin_Deva